**ΑΝΑΡΤΗΤΕΑ ΣΤΗ ΔΙΑΥΓΕΙΑ**

 **ΑΡΙΘΜ ΠΡΩΤ : 14014**

 **Λιβαδειά 28/07/2021**

**ΑΠΟΣΠΑΣΜΑ**

Από το πρακτικό της αριθμ.2021-14ης Τακτικής Συνεδρίασης –

ΜΕ ΤΗΛΕΔΙΑΣΚΕΨΗ

του Δημοτικού Συμβουλίου Λεβαδέων

Αριθμός απόφασης  **67**

**ΘΕΜΑ: Γνωμοδότηση επί της Μελέτης Περιβαλλοντικών Επιπτώσεων (ΜΠΕ) του έργου : «Αιολικός Σταθμός Παραγωγής Ηλεκτρικής ενέργειας (ΑΣΠΗΕ) ισχύος 21 MW, στη θέση Κουρουπλιές , της Δημοτικής Ενότητας Διστόμου ,Δήμου Διστόμου–Αράχωβας-Αντίκυρας και Δημοτικής Ενότητας Δαύλειας του Δήμου Λεβαδέων »**

Στη Λιβαδειά σήμερα την 26η Ιουλίου 2021, ημέρα Δευτέρα και ώρα 19:00 μ.μ , συνήλθε σε συνεδρίαση το Δημοτικό Συμβούλιο του Δήμου Λεβαδέων  **, η οποία λόγω των κατεπειγόντων μέτρων που έχουν ληφθεί για την αποφυγή της διάδοσης του κορωνοϊού COVID-19 πραγματοποιήθηκε**  **με τηλεδιάσκεψη**    κατ ΄εφαρμογή της παρ 3 της υπ αριθμ. ΔΙΔΑΔ/Φ69/133/Οικ.20764/7-11-2020 εγκυκλίου του Υπουργείου Εσωτερικών (ΑΔΑ:Ψ48Γ46ΜΤΛ6-ΛΣΡ) « **Μέτρα και ρυθμίσεις στο πλαίσιο της ανάγκης περιορισμού της διασποράς του κορωνοϊού»**, καθώς και του άρθρου 1 της υπ αριθμ Δ1α/Γ.Π.οικ.38197/2021 ΚΥΑ (ΦΕΚ 2660/18-6-2021) και ύστερα από την από **13687/22-7-2021**   έγγραφη πρόσκληση του Προέδρου του Δημοτικού Συμβούλου κ. Μητά Αλέξανδρου, η οποία επιδόθηκε ηλεκτρονικά σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010) .

Διαπιστώθηκε κατά την έναρξη της συνεδρίασης ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες 26 σύμβουλοι δηλαδή:

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος | 1 | Καπλάνης Κων/νος  |
|  |  Μητάς Αλέξανδρος | 2 | Παπαϊωάννου Λουκάς  |
|  | Τσεσμετζής Εμμανουήλ | 3 | Μπαρμπέρης Νικόλαος |
|  | Δήμου Ιωάννης  | 4 | Αλεξίου Λουκάς |
|  | Αποστόλου Ιωάννης | 5 | Πλιακοστάμος Κων/νος |
|  | Σάκκος Μάριος  | 6 | Χέβα Αθανασία (Νάνσυ) |
|  | Νταντούμη Ιωάννα  | 7 | Σπυρόπουλος Δημοσθένης |
|  | Καράβα Χρυσοβαλάντου Βασιλική (Βάλια)  |   |  |
|  | Μερτζάνης Κων/νος  |   |   |
|  |  Γιαννακόπουλος Βρασίδας  |   | Οι οποίοι δεν παρευρέθησαν αν και κλήθηκαν νόμιμα |
|  | Σαγιάννης Μιχαήλ  |   |  |
|  | Πούλου Γιώτα |  |  |
|  | Τόλιας Δημήτριος  |   |  |
|  | Πούλος Ευάγγελος |  |  |
|  | Γαλανός Κων/νος  |  |  |
|  | Φορτώσης  Αθανάσιος |  |  |
|  | Καράλης Χρήστος  |  |  |
|  | Τζουβάρας Νικόλαος |   |  |
|  |  Κοτσικώνας Επαμεινώνδας  |  |  |
|  | Αρκουμάνης Πέτρος |  |  |
|  | Μπράλιος Νικόλαος  |  |  |
|  | Γερονικολού Λαμπρινή  |  |  |
|  | Τσιφής Δημήτριος  |  |  |
|  | Καραμάνης Δημήτριος  |  |  |
|  | Τουμαράς Βασίλειος |  |  |
|  | Κατής Χαράλαμπος |  |  |

 Στην συνεδρίαση ήταν παρών ο προσκληθείς Δήμαρχος κ. Ταγκαλέγκας Ιωάννης.

 Στην συνεδρίαση παρευρέθηκε για την τήρηση των πρακτικών και η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

 Εισηγούμενος το 6Ο θέμα της υπ αριθμ **13687/22-7-2021**   πρόσκλησης , το οποίο συζητήθηκε στην συνεδρίαση ως 7ο κατά σειρά θέμα της ημερήσιας διάταξης,ο Πρόεδρος έθεσε υπόψη των μελών του Δημοτικού Συμβουλίου , την υπ αριθμ. 11/2021 Απόφαση της Επιτροπής Ποιότητας Ζωής , σύμφωνα με την οποία εισηγείται ΑΡΝΗΤΙΚΑ στο Δημοτικό Συμβούλιο επί της Μελέτης Περιβαλλοντικών Επιπτώσεων (ΜΠΕ) του έργου : «Αιολικός Σταθμός Παραγωγής Ηλεκτρικής ενέργειας (ΑΣΠΗΕ) ισχύος 21 MW, στη θέση Κουρουπλιές , της Δημοτικής Ενότητας Διστόμου ,Δήμου Διστόμου–Αράχωβας-Αντίκυρας και Δημοτικής Ενότητας Δαύλειας του Δήμου Λεβαδέων » , η οποία διαβιβάσθηκε αρμοδίως από την Δ/νση Περιβάλλοντος, Καθαριότητας & Πρασίνου με το υπ΄αριθμ.πρωτ 13728/23-7-2021 παρακάτω έγγραφό της .

*Σας ενημερώνουμε ότι με το υπ΄ αριθμ. πρωτ.* *122255/287/09.06.2021 και με την αριθμ. πρωτ. 352/150130/12.07.2021 ορθή επανάληψη ως προς την ημερομηνία λήξης της διαβούλευσης κοινοποιήθηκαν τα έγγραφα της Επιτροπής Περιβάλλοντος & Ανάπτυξης Στερεάς Ελλάδας σχετικά με τη δημοσιοποίηση της Μ.Π.Ε με τίτλο «ΑΙΟΛΙΚΟΣ ΣΤΑΘΜΟΣ ΠΑΡΑΓΩΓΗΣ ΗΛΕΚΤΡΙΚΗΣ ΕΝΕΡΓΕΙΑΣ (ΑΣΠΗΕ) ΙΣΧΥΟΣ 21MW ΣΤΗ ΘΕΣΗ «ΚΟΥΡΟΥΠΛΙΕΣ», ΔΗΜΟΤΙΚΗΣ ΕΝΟΤΗΤΑΣ ΔΙΣΤΟΜΟΥ, ΔΗΜΟΥ ΔΙΣΤΟΜΟΥ-ΑΡΑΧΩΒΑΣ-ΑΝΤΙΚΥΡΑΣ ΚΑΙ ΔΗΜΟΤΙΚΗΣ ΕΝΟΤΗΤΑΣ ΔΑΥΛΕΙΑΣ, ΔΗΜΟΥ ΛΕΒΑΔΕΩΝ, Π.Ε. ΒΟΙΩΤΙΑΣ, ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΟΣ».*

*Η δημόσια διαβούλευση για την υποβολή απόψεων επί του θέματος, σύμφωνα με την υπ’ αριθμ. πρωτ. 352/150130/12.07.2021 ορθή επανάληψη θα διεξάγεται μέχρι τις 12.08.2021.*

*Διοικητικά το έργο υπάγεται στην κοινότητα* *Δαύλειας.*

*Σκοπός της μελέτης είναι* *η έκδοση της Απόφασης Έγκρισης Περιβαλλοντικών Όρων (ΑΕΠΟ) του εν λόγω έργου.*

*Η ΜΠΕ σε ηλεκτρονική μορφή βρίσκεται αναρτημένη στο Ηλεκτρονικό Περιβαλλοντικό Μητρώο (ΗΠΜ) του Υπουργείου Περιβάλλοντος και Ενέργειας (ΥΠΕΝ) και στην ιστοσελίδα* [*https://eprm.ypen.gr/*](https://eprm.ypen.gr/)*.*

*Σύμφωνα με τις παραγράφους 1α και 2στ του άρθρου 83 του Ν. 3852/2010 εμπίπτει στις αρμοδιότητες των τοπικών συμβουλίων η έκφραση γνωμών και η διατύπωση απόψεων.*

*Επίσης, σύμφωνα με τις παραγράφους 1 και 1Βiii του άρθρου 73 του Ν. 3852/2010 η επιτροπή ποιότητας ζωής ως αποφασιστικό και εισηγητικό όργανο άσκησης των σχετικών με την προστασία του περιβάλλοντος αρμοδιοτήτων του Δήμου, εισηγείται στο δημοτικό συμβούλιο τη λήψη αποφάσεων για θέματα προστασίας του περιβάλλοντος.*

*Σας επισυνάπτουμε την εντολή προς δημοσίευση, την περιληπτική έκθεση της Μ.Π.Ε. της Υπηρεσίας, την απόφαση του τοπικού συμβουλίου της κοινότητας Δαύλειας και την απόφαση της επιτροπής ποιότητας ζωής του Δήμου Λεβαδέων.*

Λαμβάνοντας το λόγο ο κ. Δήμαρχος είπε *«Εισηγούμαστε αρνητικά όπως προκύπτει από την Απόφαση της Επιτροπή Ποιότητας Ζωής τα θέματα που άπτονται της συγκεκριμένης Μελέτης Περιβαλλοντικών Επιπτώσεων γι’ αυτήν την επένδυση υιοθετώντας την αρνητική (κατά πλειοψηφία) γνωμοδότηση του Συμβουλίου της κοινότητας Δαύλειας.*

- Ακολούθως έλαβε το λόγο η επικεφαλής της παράταξης «ΔΥΝΑΜΙΚΗ ΑΥΤΟΔΙΟΙΚΗΤΙΚΗ ΣΥΝΕΡΓΑΣΙΑ», δημοτική σύμβουλος κα Πούλου, η οποία τόνισε ότι πέραν του Ελικώνα υπάρχει επέλαση τώρα από την πλευρά του Παρνασσού που είναι εθνικός δρυμός και δίπλα στο Δελφικό τοπίο. Το Δημοτικό συμβούλιο πρέπει να αντισταθεί όπως και στην περίπτωση του Ελικώνα με την προσφυγή της υπόθεσης στο Συμβούλιο της Επικρατείας προκειμένου να αποφευχθεί η εγκατάσταση ανεμογεννητριών . Είναι ίσως η μόνη ευκαιρία για την αποτροπή της εγκατάστασης. Τέλος επέστησε την προσοχή στην δημοτική αρχή σχετικά με την μη αποστολή εκ μέρους της Περιφέρειας του φακέλου για να γνωμοδοτήσει το Δημοτικό Συμβούλιο. Τόνισε ότι έχει επαναληφθεί σαν γεγονός και πρόκειται για έγκλημα κατ΄ εξακολούθηση και όλο αυτό γίνεται προκειμένου να εξασφαλισθεί η ροή αδειοδοτήσεων της ΡΑΕ. Δήλωσε ότι ανησυχεί ότι μπορεί να γίνονται επίτηδες.

-Λαμβάνοντας το λόγοο επικεφαλής της δημοτικής παράταξης « Λαϊκή Συσπείρωση Λιβαδειάς» κ.Κοτσικώνας Επαμεινώνδας είπε ότι πίσω από την μη έγκαιρη αποστολή των εγγράφων μπορεί να υποκρύπτονται και μεγάλα συμφέροντα και για αυτόν ακριβώς το λόγο ο Δήμος πρέπει να προβεί σε επίσημη αναφορά προς την Περιφέρεια . Οι περιβαλλοντικές αλλά και οικονομικές επιπτώσεις όπως έχουμε τονίσει για όλες αυτές τις επενδύσεις θα είναι σοβαρές και εις βάρος των κατοίκων της περιοχής . Δεν φτάνει η καταψήφιση πρέπει να μπούμε μπροστά , γιατί τα βουνά περικυκλώνονται από ανεμογεννήτριες και στον κάμπο από τα φωτοβολταϊκά . Τέλος δήλωσε ότι η παράταξή του είναι σύμφωνη με την όποια δικαστική συνδρομή όποτε και αν απαιτηθεί.

 Απαντώντας ο κ. Δήμαρχος είπε ότι ο Δήμος θα συμπαρασταθεί με κάθε ένδικο μέσο όταν χρειαστεί. Ακόμη βρισκόμαστε στην διαδικασία της γνωμοδότησης αυτό θα γίνει αργότερα. Οσον αφορά το γεγονός της μη αποστολής για γνωμοδότηση από την Περιφέρεια προς το Δήμο μας τόνισε ότι αυτό οφείλεται σε ανθρώπινο λάθος και για το λόγο αυτό απεστάλη ορθή επανάληψη ως προς την ημερομηνία λήξης της διαβούλευσης και μας κοινοποιήθηκαν τα σχετικά έγγραφα.

Κατόπιν ο Πρόεδρος κάλεσε τα μέλη του Δημοτικού Συμβουλίου να αποφασίσουν σχετικά

 Το Δημοτικό Συμβούλιο αφού άκουσε τα ανωτέρω και έλαβε υπόψη του :

* Την Πράξη Νομοθετικού Περιεχομένου (ΦΕΚ 42/25.02.2020 τεύχος A’): «Κατεπείγοντα μέτρα αποφυγής και περιορισμού της διάδοσης κορωνοϊού».
* την από 11-3-2020 Πράξη Νομοθετικού Περιεχομένου (Π.Ν.Π) « Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊού COVID-19 και της ανάγκης περιορισμού της διάδοσής του» (ΦΕΚ 55/τ.Α/11-3-2020)
* την με αριθμ. Πρωτ 18318/13-3-2020 (ΑΔΑ:9ΛΠΧ46ΜΤΛ6-1ΑΕ) εγκύκλιο του Υπουργείου Εσωτερικών, και την με αριθμ. Πρωτ 20930/31-3-2020 Εγκύκλιο του Υπουργείου Εσωτερικών (ΑΔΑ: 6ΩΠΥ46ΜΤΛ6-50Ψ) .
* της παρ.1 της υπ αριθμ. 40/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης
* της παρ. 4 της υπ αριθμ. 163/29-5-2020 (ΑΔΑ: Ψ3ΧΝ46ΜΤΛ6-ΑΨ7) εγκυκλίου του Υπουργείου Εσωτερικών « Ενημέρωση αναφορικά με τη διαδικασία λήψης αποφάσεων των συλλογικών οργάνων των Δήμων» όπου: α) δια ζώσης σύγκλιση του δημοτικού συμβουλίου, εφαρμογή έχουν οι εκδοθείσες υγειονομικές διατάξεις και ειδικότερα το άρθρο 12 της κοινής υπουργικής απόφασης αριθ. Δ1α/ ΓΠ. οικ. 30612/16-05-2020 (Β’ 1869) και η παρ. 3 του άρθρου14 της κοινής υπουργικής απόφασης αριθ. Δ1α/Γ.Π.οικ. 32009/23-05-2020 (Β’ 1988) , ενώ και οι συνεδριάσεις εξακολουθούν να πραγματοποιούνται κεκλεισμένων των θυρών.
* Την παρ 3 της υπ αριθμ. ΔΙΔΑΔ/Φ69/133/Οικ.20764/7-11-2020 εγκυκλίου του Υπουργείου Εσωτερικών (ΑΔΑ:Ψ48Γ46ΜΤΛ6-ΛΣΡ) « **Μέτρα και ρυθμίσεις ρυθμίσεις στο πλαίσιο της ανάγκης περιορισμού της διασποράς του κορωνοϊού».**
* την με αριθμ. πρωτ. 1822/16-03-2020 (ΑΔΑ: ΨΕΚ946ΜΤΛ-004) εγκύκλιο του Υπουργείου Ψηφιακής Διακυβέρνησης «Παροχή διευκρινήσεων και οδηγιών σχετικά με την εφαρμογή της υπηρεσίας τηλεδιάσκεψης e:Presence.gov.gr»
* Την παρ 3 του άρθρου 1 Δ1α/Γ.Π.οικ.38197/2021 ΚΥΑ (ΦΕΚ 2660/18-6-2021)
* τις διατάξεις των άρθρων 65,67,238 του Ν.3852/10, όπως τροποποιήθηκαν με το άρθρο 72 και 74 του Ν. 4555/2018 και την παρ. 9 του άρθρου 266 του ν. 3852/2010 όπως ισχύει
* το με αριθμ. Πρωτ 13728/23-7-2021 έγγραφο της Δ/νσης Περιβάλλοντος, Καθαριότητας και Πρασίνου του Δήμου
* την από 15-7-2021 Περιληπτική Εκθεση επί της Μ.Π.Ε του Προϊσταμένου της Δ/νσης Περιβάλλοντος Καθ/τας & Πρασίνου
* την υπ αριθμ. 11/2021 Απόφαση της Επιτροπής Ποιότητας που είχε αποσταλεί ηλεκτρονικά.
* Την υπ αριθμ.12/2021 Απόφαση του Συμβουλίου της Κοινότητας Δαύλειας.
* Την μεταξύ των μελών συζήτηση σύμφωνα με τα πρακτικά
* Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

 **ΑΠΟΦΑΣΙΖΕΙ ΟΜΟΦΩΝΑ**

**Γνωμοδοτεί** ΑΡΝΗΤΙΚΑ επί της Μελέτης Περιβαλλοντικών Επιπτώσεων (Μ.Π.Ε.) που φέρει τον τίτλο: **«**Αιολικός Σταθμός Παραγωγής Ηλεκτρικής ενέργειας (ΑΣΠΗΕ)ισχύος 21 MW, στη θέση Κουρουπλιές , της Δημοτικής Ενότητας Διστόμου ,Δήμου Διστόμου–Αράχωβας-Αντίκυρας και Δημοτικής Ενότητας Δαύλειας του Δήμου Λεβαδέων Π.Ε ΒΟΙΩΤΙΑΣ, ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΟΣ ».

 Η καθ ύλην αρμόδια Δ/νση να προβεί στις περαιτέρω ενέργειες επί του θέματος.

. **Η απόφαση πήρε τον αριθμό 67**

 **Ο Πρόεδρος του Δ.Σ.**

 **Μητάς Αλέξανδρος**

 **ΤΑ ΜΕΛΗ**

|  |  |  |  |
| --- | --- | --- | --- |
|  |  |   |  ΠΙΣΤΟ ΑΠΟΣΠΑΣΜΑ |
| 1 |  | Τσεσμετζής Εμμανουήλ |  Λιβαδειά αυθημερόν  |
| 2 |  | Δήμου Ιωάννης  |  Ο Δήμαρχος Λεβαδέων |
| 3 |  | Αποστόλου Ιωάννης |  |
| 4 |  | Σάκκος Μάριος  |  ΙΩΑΝΝΗΣ .Δ. ΤΑΓΚΑΛΕΓΚΑΣ |
| 5 |  | Νταντούμη Ιωάννα  |   |
| 6 |  | Καράβα Χρυσοβαλάντου Βασιλική (Βάλια)  |  |
| 7 |  | Μερτζάνης Κων/νος  |  |
| 8 |  |  Γιαννακόπουλος Βρασίδας  |  |
| 9 |  | Σαγιάννης Μιχαήλ  |  |
| 10 |  | Τσεσμετζής Εμμανουήλ |  |
| 11 |  | Πούλου Γιώτα  |  |
| 12 |  |  Γαλανός Κων/νος  |  |
| 13 |  | Τόλιας Δημήτριος  |  |
| 14 |  | Πούλος Ευάγγελος |  |
| 15 |  |  Τζουβάρας Νικόλαος  |  |
| 16 |  | Φορτώσης Αθανάσιος |  |
| 17 |  | Καράλης Χρήστος  |  |
| 18 |  | Κοτσικώνας Επαμεινώνδας |  |
| 19 |  | Αρκουμάνης Πέτρος   |  |
| 20 |  | Μπράλιος Νικόλαος |  |
| 21 |  | Γερονικολού Λαμπρινή |  |
| 22 |  | Τσιφής Δημήτριος |  |
| 23 |  |  Καραμάνης Δημήτριος |  |
| 24 |  | Τουμαράς Βασίλειος  |  |
| 25 |  | Κατής Χαράλαμπος  |  |